Augusts Buhholcs

thumb|Augusts Buhholcs.
**Augusts Buhholcs** (*August Wilhelm Buchholtz*, dzimis  Rīgā, miris  Rīgā) bija vācbaltiešu pedagogs, bibliofīls, numismāts un kolekcionārs. Vēstures un senatnes pētītāju biedrības dibinātājs un tās direktors.

## Dzīvesgājums
Dzimis 1803. gadā Rīgas svērēju amata meistara Aleksandra Buhholca un viņa sievas Karolīnes, dzimušas Polhovas, ģimenē. No 1821. līdz 1824. gadam studēja teoloģiju Tartu Universitātē, bet 1823. gadā tur kopā ar 10 draugiem dibināja Rīgas vācbaltiešu korporāciju *[[Fraternitas Rigensis]]*. Pēc studiju beigšanas Augustu uzņēma mācītāja Benjamiņa Bergmaņa (viņš bija precējies ar Augusta Buhholca mātes jaunāko māsu) ģimenē, kur viņš kalpoja par bērnu skolotāju, kā arī Rūjienas pastorātā. Šajās mājās Augusts iepazinās ar Bergmaņu dzimtas bibliotēku, kas bija kļuvusi slavena jau Benjamiņa tēva, apgaismotāja Gustava Bergmaņa dzīves laikā. Šeit tika rosināta Augusta mīlestība uz grāmatām un Livonijas vēsturi. 
Tāpat kā lielākā daļa šī laika izglītoto teologu, Augusts Buhholcs prata latviešu valodu, kuru viņš bija apguvis jau studiju gados, un 30 gadus strādāja par Latviešu literārās biedrības sekretāru.

1828./1829. gada ziemas semestrī Augusts kā brīvklausītājs studēja Heidelbergas Universitātē. Vēlāk apceļoja Vāciju un Šveici. Pēc atgriešanās Rīgā izšķīrās par labu pedagoga karjerai. Sāka skolotāja privātpraksi, bet no 1834. gada viņš kopā ar jaunības dienu draugu Kārli Bornhauptu vadīja skolu. No 1848. līdz 1865. gadam Augusts vadīja savu personīgo skolu ar internātu.

1833./1834. gadā Augusts piedalījās Vēstures un senatnes pētītāju biedrības dibināšanā. Biedrības direktorijā Augusts darbojās no 1839. gada 30. augusta, kad viņu ievēlēja par biedrības bibliotekāru. Viņa dēls Arnds rakstīja, ka "Augusts bija dzimis bibliotekārs." 
Savā darbības laikā Augusts apstrādāja un kataloģizēja: Rīgas Pilsētas bibliotēku, Vidzemes bruņniecības bibliotēku, Vēstures un senatnes pētītāju biedrības, kā arī vairākas privātās bibliotēkas.

No 1842. gada Augusts strādāja par Himzeļa muzeja numismātikas kolekcijas konservatoru. 
No 1860. gada līdz pat savai nāvei Augustu pārvēlēja Vēstures un senatnes pētītāju biedrības direktora amatā.

## Kolekcija
Augusts Buhholcs bija daudzpusīgs vēstures pētnieks un aktīvs kolekcionārs. Dzīves laikā kolekcionēja monētas, ģerboņus, portretus, grāmatas un dažādus rokrakstus. Pāri par 13 000 vienībām lielā numismātikas un citas Augusta Buhholca kolekcijas 1875. gadā deponēja Vēstures un senatnes pētītāju biedrība.

## Ģimene
1845. gada 11. septembrī Augusts Buhholcs Rīgā salaulājās ar Henrieti Bērnhofu (*Bärnhoff*). Viņiem bija četri dēli Augusts Buhholcs (1847-1882), Antons Buhholcs (1848-1901), Aleksandrs Buhholcs (1851-1893) un Arends Buhholcs (1857-1938).

## Literatūra

* Buchholtz, Arend. Dr. August Buchholtz und seine Söhne in der Altertumsgesellschaft. Mitt. Bd. 1, Heft 3, Riga. 1939. S. 53 – 78.
* Pärn, Franciskus. Zur Geschichte der livländischen Numismatik. Studia Numismatica. Tallinn, 1995, S. 132 - 146.
* Redlich, Friedrich A. 1939. Verzeichnis der Schriften des Dr. August Buchholtz und seiner Söhne. Mitt. Bd. 1, Heft 3. Riga, S. 4 – 37.

## Ārējās saites
* Datubāze "Latviešu grāmatniecības darbinieki līdz 1918.gadam."
* 

## Atsauces